Bajnokot avathatnak Rakamazon...
A labdarúgó megyei másodosztály hét végig fordulójában bajnokot avathatnak, mégpedig Rakamazon. Veigli Géza együttese az Ófehértó elleni hazai meccsen gypzelem esetén ünnepelhet...
Díjözön-csoport, 29. forduló Tippel: Lukács Tibor, a Nyírgyulaj edzője. Vasárnap (kezdés: 17.00). Rakamaz (1.)–Ófehértó (10.): – Az egyénileg remek játékosokból álló vendégeknek igazi csapatként kell küzdeniük, ha nem akarnak a bajnokavatáshoz asszisztálni. Apagy (13.)–Máriapócs (11.): – A hazaiak jó formában vannak, nyerhetnek. Nyírmihálydi (4.)–Nyíribrony (3.): – A két csalódott csapat nem fog egymással bírni, és ez nekünk is megfelelő eredmény lenne. Nyírvasvári (9.)–Levelek (6.): – Volt csapatom a lelkes, és „fiatalos” szurkolói segítségével visszavághat az őszi. csúfos, leveleki vereségért. Kállósemjén (8.)–Gávavencsellő (7.): – Két egyforma képességű csapat mérkőzésén a hazai pálya „ismerete” dönthet. Nyírlugos (5.)–Kálmánháza (12.): – Otthon marad a három pont. Nyírgyulaj (2.)–Kölyök SC (14.): – Sokan dolgoztunk, hogy odaérjünk a dobogóra, nem szeretnénk az utolsó akadályon elhasalni. Tudjuk, hogy nehéz mérkőzés elé nézünk, de egyszerűen nyerni kell! Szabadnapos: Nyírpazony. Nyírségi Patyolat-csoport, 29. forduló Tippel: Brankovics Béla, a Pap játékos-edzője. Vasárnap (kezdés: 17.00). Vaja (3.)–Kék (9.): – Miklós bá csapata nagyon jól szerepel tavasszal, ezúttal is begyűjti a három pontot. Gratulálok a kupában való továbbjutáshoz! Dombrád (2.)–Anarcs (12.): – Ha „Seriék” bajnokságot akarnak nyerni, akkor kötelező otthon tartani a három pontot. De mindig a kötelező a legnehezebb. Tiszamenti SE (7.)–Rohod (15.): – A vendégeknek nagyon kell a győzelem, mert ha nem, nagy bajba kerülnek. De ehhez Gusztiéknak is lesz egy-két szavuk... Pusztadobos (1.)–Pátroha (5.): – A bajnokesélyesnek áll a zászló, de ha Virtásék összekapják magukat, egy döntetlenre jók lehetnek. Fényeslitke (10.)–Petneháza (13.): – A fiatalos lendület elég lesz ahhoz, hogy a hazaiak begyűjtsék a három pontot a halovány rutin ellen. Újdombrád (6.)–Ajak (11.): – A hazai csapat otthon valószínűleg nem fog hibázni, ezúttal is győztesen hagyja el a pályát. Jéke (4.)–Pap (8.): – A szomszéd települések csatája mindig is presztízsmérkőzésnek számít. A hazaiak a dobogóért, mi a minél jobb helyezésért küzdünk. Ha sikerül a legjobb összeállításban pályára lépnünk, lesz esélyünk „pontosan” távozni – korrekt játékvezetés mellett. Bízom csapatom pozitív hozzáállásában. Szabadnapos: Komoró. Sandra Bútor-csoport, 32. forduló Tippel: Koi József, a Varsány-Gyüre edzője. Szombat (kezdés: 17.00). Nagyszekeres (3.)–Tunyogmatolcs (4.): – Két jó csapat, hazai pályán kiharcolja a győzelmet a Szekeres. Csenger (6.)–Szatmárcseke (7:): – Biztos hazai győzelem. Kölcse (12.)–Sonkád (1.): – Sonkádi siker és gratulálok a bajnoki címhez. Nábrád (5.)–Varsány-Gyüre (16.): – Mindent megteszünk a pontszerzésért, bár már a csapat kiállása is nehéz idegenben... Vasárnap (kezdés: 17.00). Tyukod (13.)–Vámosoroszi (10.): – Az Oroszi gazdagszik három ponttal. Nyírmeggyes (2.)–Porcsalma (8.): – Fix hazai siker. Tiszakóród (9.)–Tisztaberek (15.): – Nyernek a hazaiak. Szabadnapos: Nagydobos, Kocsord. - Koncz Tibor -